מרצ תל אביב-יפו

מרצ תל אביב-יפו היא הרשימה העירונית של מפלגת מרצ בעיר תל אביב-יפו. המפלגה התחרתה בכל הבחירות המוניציפליות מאז שנת 1998, כאשר הישג השיא שלה היה בשנת 2013,‏ 6 מנדטים מתוך 31 חברי מועצה (19.35%). לאורך השנים הנהיגו אותה 3 ראשי סיעה, וכיהנו מטעמה 6 סגני ראש עירייה. יו"ר הסיעה הנוכחית היא חברת המועצה מיטל להבי, שמכהנת כסגנית ראש העירייה. ראש הסניף הנוכחי הוא אורי אנזנברג (החל ממאי 2018). סיעת מרצ בכנסת הוקמה בשנת 1992 על ידי איחוד של המפלגות רצ, מפ"ם וחלק מ"שינוי" בראשותו של אמנון רובינשטיין, והשתתפה לראשונה בבחירות לכנסת השלוש עשרה באותה שנה. למהלך בכנסת היו גם השפעות על הפוליטיקה המוניציפלית, ולקראת הבחירות העירוניות בשנת 1993 רצו שלוש המפלגות ברשימה משותפת, אך עם מוסדות פנימיים נפרדים. הרשימה זכתה ל-3 מנדטים, אחד לכל מפלגה: מרדכי וירשובסקי נציג רצ, מיכאל רועה נציג מפ"ם, ומאיר ברימן נציג שינוי. בבחירות 1998 התמודדה לראשונה מרצ תל אביב-יפו כמפלגה מאוחדת, בהנהגת מיכאל רועה. מרצ זכתה ב-4 מנדטים. בנבחרים מטעם מרצ הייתה מיכל עדן, הלסבית וחברת קהילת הלהט"ב הראשונה בהיסטוריה של ישראל שנבחרה לתפקיד של חברת מועצה. בשנת 2002 התפטר רועה מתפקיד סגן ראש העיר, ובבחירות הפנימיות זכה ג'ימי טורק להחליפו למשך הזמן הקצר עד הבחירות בשנת 2003. בבחירות 2003 הוצבה יעל דיין בראש הסניף, והביאה אותו לידי הישגו הטוב ביותר-5 מנדטים במועצה, אחד יותר מרשימתו של ראש העיר תל אביב אחת. לאחר הבחירות נכנסה מרצ לקואליציה של רון חולדאי, דיין מונתה לסגנית ראש העיר וחבר המועצה איתי פנקס (שהיה להומו הראשון שנבחר כחבר מועצה) מונה ליו"ר השפד"ן. במהלך הקדנציה התערערה סיעת מרצ, כאשר פנקס וכחלון נטשו אותה לטובת סיעתו של חולדאי.בבחירות לראשות הסניף הביסה מיטל להבי את יעל דיין, והובילה את מרצ ליציאה מהקואליציה. דיין עברה בתגובה לסיעתו של חולדאי. כך קרה, שמסיעה של 5 מנדטים, תמכו במרצ ביציאה לבחירות 2 חברי מועצה בלבד. בבחירות 2008 עברה הרשימה שינוי משמעותי, כאשר מלבד יו"ר הסניף להבי כל המתמודדים היו חדשים: תמר זנדברג, אז מרצה צעירה במקום השני, אחמד משרהוואי תושב יפו במקום השלישי, ערן לב הפעיל בקהילת הלהט"ב במקום הרביעי ועופרה גולן הגמלאית במקום החמישי. הרשימה זכתה ל-3 מנדטים ולהבי, זנדברג ומשרהוואי נכנסו למועצה. מרצ הייתה חלק מהקואליציה ולהבי כיהנה כסגנית ראש העיר עד ליוני 2012, עת פרשה בשל התנהלותו של חולדאי מול המחאה החברתית. בפברואר 2013 החליף לב את זנדברג שנבחרה אל הכנסת ה-19 מטעם מרצ. בבחירות לשנת 2013 העמידה המפלגה לראשונה מועמד מטעמה לתפקיד ראש עיריית תל אביב-יפו, חבר הכנסת ניצן הורוביץ שזכה לכ-38% אחוזי תמיכה, והפסיד לראש העיר המכהן רון חולדאי. מרצ הפכה למפלגה הגדולה במועצה, עם הישג שיא של 6 מנדטים. חברי הרשימה בבחירות אלה שנבחרו למועצה: מיטל להבי, מהרטה ברוך-רון, ד"ר אפרת טולקובסקי, גבי לסקי, מיקי גיצין ואיתי פנקס. לקראת בחירות 2018 הודיעה יו"ר הסיעה, מיטל להבי, כי תתמודד גם על ראשות העיר, אולם ב-27 בספטמבר פרשה מהמירוץ והודיעה כי תתמודד במסגרת הרשימה בלבד על מקום במועצת העיר. רשימת מרצ למועצת העיר נבחרה בבחירות מקדימות במאי 2018 ולאחר שינויים שנערכו בה כללה לקראת הבחירות מלבד להבי את איתי פנקס ארד במקום השני, סיגל ויצמן במקום השלישי, גבי לסקי במקום הרביעי ורעות נגר במקום החמישי. בבחירות עצמן זכתה מרצ בשלושה מנדטים. במועצת העירייה של תל אביב יפו יש 31 מושבים. להלן. מפורטים מספר המנדטים שהכניסה סיעת מרצ לכל אחת מהמועצות ושמות חברי המועצה מטעמה: המועצה ה-16 (1993-1998) 3 מנדטים: מרדכי וירשובסקי, מיכאל רועה, מאיר ברימן המועצה ה-17 (1998-2003) 4 מנדטים: מיכאל רועה, מיכל עדן, ג'ימי טורק, ד"ר צופיה מלר המועצה ה-18 (2003-2008) 5 מנדטים: יעל דיין, איתי פנקס, מיטל להבי, ג'ימי טורק, יפה כחלון (פנקס וכחלון פרשו במהלך הקדנציה לסיעתו של רון חולדאי) המועצה ה-19 (2008-2013) 3 מנדטים: מיטל להבי, תמר זנדברג, אחמד משרהוואי, ערן לב (לב נכנס למועצה לאחר בחירתה של זנדברג לכנסת ה-19 בינואר 2013) המועצה ה-20 (2013-2018) 6 מנדטים: מיטל להבי, מהרטה ברוך-רון, אפרת טולקובסקי, גבי לסקי, מיקי גיצין, איתי פנקס (חבר הכנסת לשעבר ניצן הורוביץ שעמד בראש הרשימה במהלך הבחירות, פרש עת שהפסיד את ראשות העירייה לרון חולדאי) המועצה ה-21 (2023-2018) 3 מנדטים: מיטל להבי, איתי פנקס ארד, סיגל ויצמן, ענת בן-לוי יליזרוב (יליזרוב נכנסה למועצה לאחר התפטרותו של פנקס ארד עקב חשדות פליליים נגדו בחודש נובמבר 2021) המועצה ה-22 (2028-2024) 5 מנדטים: מיטל להבי, דייבי דישטניק, נח עפרון, הדס רגולסקי, רעות נגר, בן חושן (צפוי להחליף את רעות נגר ביוני 2026 כחלק מהסכם רוטציה). יושב ראש הסניף המכהן הוא אורי אנזנברג, שניצח בבחירות לראשות הסניף במאי 2018. קדמו לו בתפקיד ראשי הסניף הבאים: סניף תל אביב יפו של מרצ פעל שנים רבות ברחוב פינסקר בתל אביב, משם הועבר לבית המפלגה בשכונת יד חרוצים. כיום פעילות הסניף מתבצעת במקומות שונים בעיר, ודיווחים על המפגשים ניתן למצוא בעמוד הפייסבוק של הסניף או באתר מרצ. אתר האינטרנט הרשמי של מרצ תל אביב-יפו מרצ תל אביב-יפו, ברשת החברתית פייסבוק פרסום ראשון: איתי פנקס עוזב את מרצ באתר Gogay, ‏8 בפברואר 2006 יגאל חי, בחירות בסניף מרצ בת"א: מיטל להבי הביסה את יעל דיין, באתר הארץ, 21 במאי 2008 חגי מטר, דרמה בעיריית ת"א: מרצ פורשת מהקואליציה של חולדאי, באתר nrg‏, 26 ביוני 2012 סיון שדמון, ח"כ תמר זנדברג: "רוצה לקדם תחבורה ציבורית בשבת", באתר nrg‏, 26 בינואר 2013 אילן ליאור, ניר חסון, מרצ נערכת לבחירות המקומיות: ארבע נשים ברשימה בת"א, אללו הודח בי-ם, באתר הארץ, 30 במאי 2013 אמנון הררי, מיטל להבי תרוץ לראשות העיר: "חולדאי – תודה ולהתראות", באתר time out‏, 16 במאי 2018 הודעת הפרישה של מיטל להבי, מתוך דף הפייסבוק של להבי, 27 בספטמבר 2018